《己巳元宵雨》
宋代·林希逸

里社由来庆上元，常年鼓笛遍诸村。缁黄香供人人冗，红白灯诸处处喧。

积雨连朝寒可畏，祈天一念礼犹存。夜来见说柴炉少，清磬行时半闭门。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。